**SAISTOŠO NOTEIKUMU "Grozījumi Liepājas pilsētas domes 2019.gada 19.decembra saistošajos noteikumos Nr.19 "Par Liepājas**

**pilsētas pašvaldības budžetu 2020.gadam"**

**PASKAIDROJUMA RAKSTS**

|  |  |
| --- | --- |
| **Paskaidrojumu raksta sadaļas** | **Informācija** |
| 1. Projekta nepieciešamības pamatojums | Ņemot vērā to, ka pašvaldības budžets uzturēšanas izdevumiem tika apstiprināts 2019.gada 19.decembrī pirms līdzekļu atlikuma precizēšanas uz 2020.gada 1.janvāri, nepieciešams veikt grozījumus saistošajos noteikumos Nr.19 "Par Liepājas pilsētas pašvaldības budžetu 2020.gadam", lai nodrošinātu finansējumu attīstības budžetam.  Tiek plānotas izmaiņas **ieņēmumos**:  VALSTS UN ES FINANSĒJUMS - tiek palielināts par 143896 euro, precizējot ieņēmumus gan valsts mērķdotācijām, gan transfertiem Eiropas savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem).  PAMATBUDŽETA IEŅĒMUMI - tiek palielināti par 674027 euro ņemot vērā saņemto Valsts kases sadales konta iepriekšējā gada nesadalīto IIN atlikumu, precizēto dotāciju no finanšu izlīdzināšanas fonda un azartspēļu nodokļa ieņēmumu prognozi.  MAKSAS PAKALPOJUMI- tiek plānots ieņēmumu samazinājums par 379831 euroņemot vērā iestāžu atlikumus.  ZIEDOJUMIEM, DĀVINĀJUMIEM plānots kārtējā gada ieņēmumu samazinājums par 100 euro.  Tiek plānota papildu **kredītresursu piesaiste** 393831 euro apmērā projektiem "Degradēto teritoriju revitalizācija un uzņēmējdarbības pamatinfrastruktūras izveide kūrorta zonā Liepājā, 1.kārta", "Pašvaldības pirmsskolas izglītības iestādes izveide" (Koku 10), "Pamatinfrastruktūras nodrošināšana uzņēmējdarbības veikšanai revitalizējot degradētās teritorijas" 2.kārta (Cukura iela) un precizēti nepieciešamie kredītresursi projektam "Dienvidkurzemes piekrastes mantojums cauri gadsimtiem". Aizdevumu atmaksai papildus novirzīti 607628 euro.  **Budžeta līdzekļu atlikums** uz gada sākumu tiek precizēts un palielināts par 15562798 euro.  Ņemot vērā ārkārtējās situācijas sakarā ar vīrusa "COVID-19" pandēmiju iespējamo ietekmi uz valsts ekonomiku un līdz ar to arī uz pašvaldības budžeta ieņēmumu prognozi, budžeta grozījumi veikti, lai nodrošinātu līdzekļu rezervi, t.i., atlikumu uz gada beigām. Atlikums uz gada beigām nodrošināts 2160061 euro apmērā. |
| 2. Īss projekta satura izklāsts | No pamatbudžeta līdzekļu atlikuma 18,2% vai 1,89 mlj. EUR novirzīti pašvaldības institūciju uzturēšanas izdevumu segšanai, bet 81,80% vai 8,52 mlj. EUR plānoti attīstības izdevumiem un pasākumiem, t.sk. 1,73 mlj. ES struktūrfondu līdzfinansēto projektu nodrošināšanai**,** saskaņā ar Liepājas pilsētas attīstības programmu 2015.-2020.gadam.    Budžeta projekts institūciju attīstībai nodrošina pilsētas stratēģiskās attīstības plānošanas dokumentu īstenošanu un rezultātu sasniegšanu.  **Valsts mērķdotācijas un transferti** izdevumos tiek novirzītas atbilstoši konkrētam mērķim.  **No pašvaldības pamatbudžeta līdzekļiem**, izvērtējot iespējas un prioritātes, nodrošināts papildu finansējums uz attīstību vērstiem projektiem, pasākumiem un iegādēm, t.sk.:  **satiksmes infrastruktūras un drošības uzlabojumiem:**   * 63531 EUR - videonovērošanas kameru uzstādīšanai Dunikas ielas basketbola laukumā, Lāčplēša dārzā un Beberliņos; * 40000 EUR - Satiksmes organizācijas elementu uzstādīšanai (drošības spoguļi, ātruma vaļņi, barjeras, ceļa zīmes u.c.); * 220000 EUR - infrastruktūras pielāgošanai zemās grīdas tramvajiem un teleskopiskās zemgrīdas pacelšanas sistēmas iegādei; * 21133 EUR - policijas sakaru tīkla uzlabošanai un paplašināšanai;     **ietvju izbūvei un atjaunošanai:**   * 288000 EUR - ietves izbūve 14.novembra bulvārī Grīzupes - Pulvera ielu posmā un Pērkones ielā; atsevišķu ietvju posmu atjaunošana;   **iekšpagalmu sakārtošanai un asfaltēšanai:**   * 350666 EUR - iekškvartālu asfaltēšanas programmas īstenošanai; * 1319823 EUR - mikrorajonu pagalmu labiekārtošanai;   **lietus ūdens novadīšanas sistēmas attīstībai:**   * 150000 EUR - lietus ūdens kanalizācijas kolektoru izbūvei; * 258000 EUR - lietus ūdens kanalizācijas kolektora izbūvei Jūrmalas parkā;   **pilsētvides labiekārtošanai un uzturēšanai:**   * 152850 EUR - apgaismojuma projektu realizācijai (M.Ķempes laukums, Rožu laukums, Promenāde); * 12500 EUR - sabiedriskā transporta pieturvietu uzstādīšanai; * 100000 EUR - bērnu rotaļu laukuma paplašināšanai un modernizācija Jūrmalas parkā; * 28834 EUR - ēku konservācijai Bāriņu ielā 24, Ģen.Baloža 17, Ostas 2, 1905.gada 18.; * 35000 EUR - stēlu uzstādīšanai un izgatavošanai Lāčplēša dārzā; * 322359 EUR - līdzfinansējumam kultūras pieminekļu saglabāšanai; * 30000 EUR - līdzfinansējuma energoefektivitātes pasākumiem daudzdzīvokļu mājās; * 3200 EUR - līdzfinansējumam sadzīves atkritumu savākšanas punktu izveidei; * 98011 EUR - lokālplānojuma izstrādei Liepājas Metalurga teritorijai, Klaipēdas ielai 138 un dzīvnieku kapsētas izveidei; * 3900 EUR - Liepājas ģeodēziskā tīkla pilnveidošanai; * 23246 EUR - stadiona "Daugava" (Jūrmalas parks 3, Liepāja) esošā žoga nomaiņai; * 36250 EUR - publisko apstādījumu ierīkošanai un apsaimniekošanai atbilstoši apstiprinātajai koncepcijai; * 250202 EUR - pilsētvides labiekārtošanas ieceres dokumentācijas izstrādei;   **vides pieejamības nodrošināšanai**:   * 55160 EUR - lifta izbūvei Vecliepājas PVAC; * 22711 EUR - tualešu pārbūvei invalīdu piekļuvei Dzimtsarakstu nodaļas ēkā, Lielajā ielā 1A;   **izglītības nozarei:**   * 159160 EUR - PII "Dzintariņš" elektroinstalācijas nomaiņai; * 148480 EUR - PII "Mazulītis" elektroinstalācijas nomaiņai; * 1792 EUR - 20 gultu iegādei PII "Saulīte"; * 74000 EUR - dokumentācijas izstrādei elektroinstalācijas un sanitāro mezglu programmas nodrošināšanai; * 483913 EUR - jaunas PII izveidei Koku ielā 10; * 134400 EUR - 8.vidusskolas remontdarbiem; * 14330 EUR - dezinfekcijas līdzekļu iegādei; * 12000 EUR - interneta tīkla ierīkošanai Dabas mājā;   **sociālajai nozarei:**   * 30000 EUR - apkures sistēmas remontam Dienas centrā personām ar garīgās attīstības traucējumiem; * 12100 EUR - mēbeļu iegādei Sociālajā dienestā un Nakts patversmē; * 20000 EUR - Sociālā dienesta institūciju ēku tehniskajai apsekošanai; * 27500 EUR - remontdarbu veikšanai Sociālajā dzīvojamajā mājā Ģenerāļa Baloža ielā 1;   **dažādi:**   * 345821 EUR - energoefektivitātes paaugstināšanai ēkā Peldu ielā 5; * 270000 EUR - mēbeļu un aprīkojuma iegādei Peldu ielā 5; * 21417 EUR - dzīvojamā korpusa remontam kompleksā "Draudzība"; * 32101 EUR - fasādes atjaunošanai Dzimtsarakstu nodaļas ēkai Lielajā ielā 1A; * 23400 EUR - Liepājas muzeja galvenās ēkas balkona seguma remontam; * 35000 EUR - plauktu iegādei muzeja krājumiem; * 138000 EUR - pašvaldības tukšo dzīvokļu remontam; * 140750 EUR - pilsētai nepieciešamu speciālistu nodrošināšanai ar dzīvojamo platību; * 80000 EUR - mazo un vidējo komercsabiedrību projektu atbalstam; * 1000000 EUR - projektu priekšfinansējuma un līdzfinansējuma nodrošināšanai; * 17311 EUR - jauniestudējumiem Liepājas leļļu teātrī; * 15000 EUR - Ziemeļu kapsētas biroja ēkas rekonstrukcijai O.Kalpaka 87; * 10000 EUR - glābšanas stacijas torņa remontam; * 58842 EUR - atskurbtuves pakalpojumu nodrošināšanai; * 251185 EUR - sabiedriskā transporta pakalpojumu nodrošināšanai; * 50000 EUR - rezerves fonda līdzekļu atjaunošanai. |
| 3. Informācija par plānoto projekta ietekmi uz pašvaldības budžetu | Pašvaldības pamatbudžeta izdevumi kopā ar finansēšanas daļu palielinās par 14234660 EUR, t.sk. *valsts mērķdotācijas un transferti - 2966620 EUR, pašvaldības pamatbudžets - 10789411 EUR, maksas pakalpojumi - 478629 EUR*. *Līdzekļu atlikums* *uz gada sākumu* *pieaug par 15562798 EUR*. *Atlikums uz gada beigām - 2160061 EUR.*  Ziedojumiem, dāvinājumiem kopā ar atlikumu tiek plānots izdevumu palielinājums par 8142 EUR. |
| 4. Informācija par plānoto projekta ietekmi uz sociāli ekonomisko stāvokli (uzņēmējdarbības vidi) pašvaldības teritorijā |  |
| 5. Informācija par administratīvajām procedūrām | Saistošie noteikumi tiks nosūtīti informācijai Vides aizsardzības un reģionālās attīstības ministrijai un tiks publicēti Liepājas pilsētas pašvaldības mājaslapā [www.liepaja.lv](http://www.liepaja.lv). |
| 6. Informācija par konsultācijām ar privātpersonām | Nav notikušas. |
| 7. Kas sagatavoja paskaidrojuma rakstu?  - amats  - vārds uzvārds  - tālruņa Nr.  - paraksts | Liepājas pilsētas pašvaldības administrācijas Finanšu pārvaldes vadītāja  Evija Kalveniece  63 404 730 |

DOMES PRIEKŠSĒDĒTĀJS J.VILNĪTIS